ߊߝߙߌߞߌ߬ ߘߍ߬ߟߐ߲߬ߘߐ߬ߦߊ߫ ߕߏ߯ߝߏ

ߊߝߙߌߞߌ߬ ߘߍ߬ߟߐ߲߬ߘߐ߬ߦߊ߫ ߕߏ߯ߝߏ (ߝߊ߬ߙߊ߲߬ߛߌ: mouvement Socialiste Africain) ߕߘߍ߬ ߦߋ߫ ߓߘߍ߬ߓߘߍ߬ߟߌ߫ ߞߙߎߞߊ ߟߋ߬ ߘߌ߫ ߊߝߙߌߞߌ߬ ߕߟߋ߬ߓߋ ߝߊ߬ߙߊ߲߬ߛߌ߫ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߟߋ߬ ߡߊ߬ . ߊߝߙߌߞߌ߬ ߘߍ߬ߟߐ߲߬ߘߐ߬ߦߊ߫ ߕߏ߯ߝߏ (ߊ.ߘ.ߕ) ߛߏ߯ߙߏ߫ ߘߊ߫ ߝߊ߬ߙߊ߲߬ߛߌ߫ ߡߊ߲߬ߕߏ߲߬ߕߍ߫ ߓߊ߯ߙߟߊ߫ ߞߎߘߎ߲ (Section Française de l'international ouvrière) ߠߎ߬ ߟߊ߫ ߟߊ߬ߘߍ ߞߐ ߟߋ߬ ߘߐ߫: ߞߊߡߋߙߎ߲ߣ ߞߙߎߝߊ߸ ߗߊߘ߸ ߝߊ߬ߙߊ߲߬ߛߌ߫ ߞߏ߲߬ߜ߭ߏ߫ (ߏ߬ ߦߋ߫ ߞߏ߲߬ߜ߭ߏ߫ ߞߊ߲ߓߍ߲ ߣߌ߫ ߜ߭ߊߓߐ߲߫ ߠߎ߫ ߟߋ߬ ߘߌ߫ ߡߎ߬ߕߎ߲߫)߸ ߝߊ߬ߙߊ߲߬ߛߌ߫ ߛߎ߬ߘߊ߲߫ (ߡߊ߬ߟߌ߬ߓߊ)߸ ߝߊ߬ߙߊ߲߬ߛߌ߫ ߖߌ߬ߣߍ߫ (ߖߌ߬ߣߍ߬ ߞߊ߲ߓߍ߲)߸ ߣߌߗ߭ߍߙ߸ ߎߓߊ߲ߜ߭ߎ߳-ߛ߭ߊߙߌ߬ (ߊߝߙߌߞߌ߬ ߕߊ߲ߓߊ߲ ߞߊ߲ߓߍ߲)߸ ߊ߬ ߣߌ߫ ߛߣߍ߬ߜ߭ߊߟߌ߫; ߟߊߘߍ ߞߍ߫ ߘߊ߫ ߞߐߣߊߞߙߌ߫ ߟߋ߬ ߓߌ߲ߠߊߥߎߟߋ߲ ߁߁ ߣߴߊ߬ ߁߃߲ ߕߍ߫ ߁߉߅߇ ߟߊ߫. ߒ߬ߓߊ߬ ߟߊ߬ߘߍ ߏ߬ ߟߋ ߝߍ߬ ߛߊ߫߸ ߓߍ߲߬ ߞߍ߫ ߘߴߊ߬ ߡߊ߬ ߞߏ߫ ߊߝߙߌߞߌ߬ ߞߙߎߝߊ ߘߌߣߊ߬ ߓߟߏߕߍ߰ ߊ߬ ߡߏߦߌߓߊ߮ ߝߊ߬ߙߊ߲߬ߛߌ߫ ߟߊ߫ ߛߌ߲߬ߝߏ߲߬ߧߊ߬ߟߌ ߣߌ߫ ߊߝߙߌߞߌ߬ ߘߍ߬ߟߐ߲߬ߘߐ߬ߦߊ߫ ߕߏ߯ߝߏ ߟߎ߬ ߕߍ߫.

ߢߐ߲߯ߦߋ߫ ߝߟߐ ߡߍ߲ ߞߍ߫ ߘߊ߫ ߊ.ߘ.ߕ ߡߊ߬ߡߙߊ߬ߟߌ߬ߟߌ߫ ߘߍߘߊ ߟߎ߬ ߓߟߏ߫ ߞߏ߲ߞߏߜߍ ߉ ߣߴߊ߬ ߁߀ ߠߋ߬ ߕߍ߫ ߊ߬ߟߋ߬ ߛߊ߲߬ ߞߋߟߋ߲ ߠߊ߫߸ ߘߊ߬ߞߊ߯ߙߎ߫. ߝߊ߬ߙߊ߲߬ߛߌ߫ ߡߊ߲߬ߕߏ߲߬ߕߍ ߓߊ߯ߙߟߊ߫ ߞߎߘߎ߲ ߗߋߘߋ߲߫ ߝߌ߬ߟߊ߬ ߟߎ߫ ߞߊ߬ ߟߊ߬ߘߍ ߘߐߞߐ߬ߣߐ߲߬. ߊ.ߘ.ߕ ߟߎ߫ ߞߊ߬ ߊߝߙߌߞߌ߬ ߕߟߋ߬ߓߋ ߝߊ߬ߙߊ߲߬ߛߌ߫ ߟߊ߫ ߞߙߎߝߦߊ ߡߙߌߦߊ ߢߊߦߌ߬ߘߊ߬. ߁߉߅߈ ߕߙߊߓߊ ߂߆ ߡߊ߬߸ ߊߝߙߌߞߌ߬ ߘߍ߬ߟߐ߲߬ߘߐ߬ߦߊ߫ ߕߏ߯ߝߏ ߞߊ߬ ߘߊ߲߬ߕߍ߰ߟߌ ߘߏ߫ ߞߟߊ߬ߣߐ߬ߦߊ߫ ߔߊ߬ߙߌ߫ ߞߵߊ߬ߟߎ߫ ߖߍ߬ߘߍ߫ ߘߏ߲߬ ߊߝߙߌߞߌ߬ ߘߟߊߘߍ߯ߟߌ߫ ߞߙߎߞߊ (PRA) ߟߊ߫.

 ߞߎ߲߬ߕߌ߰ߦߊ  
ߊ߬ ߜߘߌ ߛߌ߰ ߕߎߡߊ ߟߊ߫߸ ߟߊ߬ߡߌ߬ߣߌ߲߬ ߜ߭ߋߦ ߟߋ߬ ߞߍ߫ ߘߊ߫ ߊߝߙߌߞߌ߬ ߘߍ߬ߟߐ߲߬ߘߐ߬ߦߊ߫ ߕߏ߯ߝߏ ߞߊ߲ߕߌ߮ ߘߌ߫߸ ߞߊ߬ ߓߊ߬ߙߌ ߕߙߏߥߊ ߞߍ߫ ߝߘߏ߬ߓߊ߬ ߞߟߊߕߌ߮ ߘߌ߫߸ ߊ߬ ߣߌ߫ ߞߊ߬ ߖߌߓߏ ߓߊߞߊ߬ߙߌ߫ ߞߍ߫ ߞߟߊ߬ߕߌ߰ ߛߙߍߞߍ ߘߌ߫. 
 ߞߎߘߎ߲ ߠߎ߬ 
ߛߣߍ߬ߜ߭ߊߟߌ߫ ߕߊ߫ ߊ.ߘ.ߕ ߞߎߘߎ߲ ߕߘߍ߬ ߦߋ߫ ߛߣߍ߬ߜ߭ߊ߰ߟߌ߬ߞߊ ߟߎ߬ ߟߊ߫ ߘߍ߬ߟߐ߲߬ߘߐ߬ߦߊ߫ ߞߙߎߞߊ ߝߏ߲߬ߝߏ߲ (PSAS) ߠߋ߬ ߘߌ߫߸ ߊ߬ ߣߴߊ߬ ߞߎ߲߬ߕߌ߮ ߕߘߍ߬ ߦߋ߫ ߟߊ߬ߡߌ߬ߣߌ߲߫ ߜ߭ߋߦ ߟߋ߬ ߘߌ߫. ߖߌ߬ߣߍ߬ ߕߊ߫ ߓߍ߯ߦߊ ߘߍ߬ߟߐ߲߬ߘߐ߬ߦߊ ߟߋ߬ ߕߘߍ߬ ߦߋ߫ ߖߌ߬ߣߍ߬ ߕߊ߫ ߊ.ߘ.ߕ ߞߎߘߎ߲ ߘߌ߫. ߛߎ߬ߘߊ߲߬ߞߊ ߟߎ߬ ߕߊ߫ ߊ.ߘ.ߕ ߞߎߘߎ߲ ߕߘߍ߬ ߦߋ߫ ߛߎ߬ߘߊ߲߬ ߢߍߛߐߘߐ߲ߠߌ߲߫ ߞߙߎߞߊ ߟߋ߬ ߘߌ߫߸ ߏ߬ ߡߍ߲ ߣߊ߬ ߘߊ߫ ߞߍ߫ ߣߌߗ߭ߍߙ ߕߊ ߊ.ߘ.ߕ ߞߎߘߎ߲ ߘߌ߫ ߞߵߊ߬ ߕߐ߮ ߞߍ߫ ߘߊ߫ ߊߝߙߌߞߌ߬ ߘߍ߬ߟߐ߲߬ߘߐ߬ߦߊ߫ ߕߏ߯ߝߏ ߛߊ߬ߥߊߓߊ߬ ߘߌ߫ (Mouvement Socialiste Africain-Sawaba).

 ߦߟߌߡߊߛߙߋ ߟߎ߬ 

ߦߌߟߡߊ:ߓߘߍ߬ߓߘߍ߬ߟߌ߬ ߞߙߎߞߊ
ߦߌߟߡߊ:ߊߝߙߌߞߌ߬ ߕߟߋ߬ߓߋ ߝߊ߬ߙߊ߲߬ߛߌ߫
ߦߌߟߡߊ:ߊߝߙߌߞߌ߬ ߕߟߋ߬ߓߋ
ߦߌߟߡߊ:ߓߘߍ߬ߓߘߍ߬ߟߌ߫ ߕߏ߯ߝߏ